Meisies was uitblinkers en staatmakers | Netwerk24
Meisies was uitblinkers en staatmakers
Deur Verslagspan 20 November 2020 06:01
Twee leerders troos mekaar hier by 'n blommemuur wat voor die Hoër Meisieskool La Rochelle geplaas is ná die tragiese dood van twee leerders.
– Volg van bladsy 1.
Lochner het aan Paarl Post gesê Jade was 'n uitblinker en staatmaker by La Rochelle.
Sy was lid van die skoolkoor se onlangse produksie van The Greatest Showman en Lochner het haar beskryf as 'n "pragtige, positiewe kind".
"Sy was betrokke by verskeie ander buitemuurse aktiwiteite by La Rochelle en is onlangs as een van die gr. 11-VRL-lede gekies."
Onder haar klasmaats is sy beskryf as 'n vreugdevolle, vriendelike en 'n altyd glimlaggende jong meisie.
Jade word oorleef deur haar ma, Carmen, en 'n jonger broer.
'n Familielid van Jade het gesê sy het altyd baie respek getoon en was 'n jong meisie op wie hulle trots was.
"Ek kan nie onthou dat ek Jade al ooit kwaad gesien het of haar gesien huil het nie. Sy het altyd daardie spesiale glimlag op haar gesig gehad.
"Sy het ook baie goed gevaar op skool en sou volgende jaar oorsee gaan. Sy wou 'n fotografie-onderneming begin om geld te spaar daarvoor."
Zara is as 'n akademiese uitblinker by La Rochelle beskryf.
Gideon Malherbe, haar oom en woordvoerder vir haar familie, het gesê Zara was 'n baie liefdevolle kind, lief vir diere en lief vir die buitelewe. "Die gebeure wat tot haar dood gelei het, was heeltemal onverwags," het hy gesê.
Zara word oorleef deur haar ouers, Stephan en Heidi, en suster, Mila.
Leerders kan die Safe Schools Hotline (0800 45 46 47) vir enige hulp bel.. The entire community of the Drakenstein Valley has been plunged into mourning after the tragic deaths of two "sun-shine" learners.